open-index/open-wikipedia-markdown huggingface dataset:
DECnet

**DECnet** er en samling nettverksprotokoller som ble skapt av Digital Equipment Corporation. Den ble opprinnelig lansert i 1975 for å knytte to PDP-11 minidatamaskiner sammen, men utviklet seg til en av de første peer-to-peer nettverksarkitekturer, og transformerte DEC til en drivkraft innenfor nettverk i 1980-årene. DECnet var opprinnelig bygd opp med tre lag, men utviklet seg senere (1982) til en syv-lags Open Systems Interconnection-kompatibel netteverksprotokoll.

DECnet ble i utgangspunktet bygd rett inn i flaggskipoperativsystemet VMS som ble utviklet av DEC. Senere ble det portert til DEC Ultrix, såvel som til Apple Macintosh og IBM PC som kjørte varianter for DOS og Windows under navnet DEC Pathworks, slik at disse systemene kunne knytte seg til DECnet-nettverk med VAX-maskiner som terminaler. En versjon med åpen kildekode ble utviklet for Linux. DECnet kode i Linuxkjernen ble merket som avleggs den 18. februar 2010.

## Referanser
Biscarimassakren

**Biscari-massakren** var en krigsforbrytelse begått av medlemmer av den amerikanske hæren under andre verdenskrig. Den omfatter to hendelser hvor amerikanske soldater var involvert i å drepe 73 ubevæpnede italienske og tyske krigsfanger på Regia Aeronauticas 504 luftbase i Santo Pietro, en liten landsby nær Caltagirone sør på Sicilia i Italia 14. juli 1943.

En av de medvirkende, sersjant Horace T. West, ble stilt for en militær domstol tiltalt for personlig å ha drept 37 krigsfanger. Sersjanten ble dømt til livsvarig fengsel og sluppet fri ett år etter og fortsatte sin militærtjeneste. Kaptein John T. Compton ble tiltalt for å ha beordret drap på over 30 fanger. Compton ble frikjent på grunnlag av at han handlet etter ordre fra general George Patton som hadde oppfordret til ikke å ta fanger under kampene om Sicilia. Retten konkluderte samtidig med at Comptons handlinger var ulovlige.

## Referanser
Hanif Bali

**Hanif Bali (**født 10. april 1987 i Kermanshah i Iran) er en svensk politiker (Moderaterna). Han ble innvalgt i Sveriges riksdag i 2010.

## Liv og virke

### Bakgrunn

Hanif Bali kom til Sverige i 1991, fire år gammel i forbindelse med Gulfkrigen. Han bodde blant annet i Göteborg og Upplands Väsby i oppveksten, mens han som voksen er bosatt i Solna.

### Yrkeskarriere
Bali arbeidet som IT-konsulent med fokus på webteknologier før han gikk inn i politikken, og har også drevet med programmeringsarbeid på si etter at han ble valgt inn i Riksdagen. Han har ingen formell ingeniørutdannelse, men er selvlært i PHP, Java, C og C++.

### Politisk karriere
Til valget i 2010 stod han på niendeplass på riksdagslisten i Stockholms län og var med sine 23 år den yngste og høyst plasserte nykomlingen blant Moderaterna. Siden 17 oktober 2015 er Bali også innvalgt i Moderaternas sentralstyre.

I Sveriges riksdag var Bali først medlem i arbeidsmarkedskomiteen og vara i utdanningskomiteen. Han hadde også ansvaret for integrasjonsspørsmål for Moderaterna i arbeidsmarkedskomiteen. Etter at Bali stemte for å anerkjenne IS' massakrer på kristne og andre minoriteter i Midtøsten som folkemord, noe som ikke var i samsvar med partilinjen, ble han av partiledelsen avsatt som integrasjonspolitisk talsperson og medlem av arbeidsmarkedskomiteen. Bali ble deretter plassert i næringskomiteen.

I valgkampen gjorde Bali seg kjent i spørsmål om asylinnvandring, hvor han blant annet kritiserte Moderaterna i Vellinge for deres restriktive flyktingpolitkk, og i IT-relaterte spørsmål.

Bali er veldig aktiv på Twitter og er der kjent for å bruke et hardt språk i diskusjonene. I 2017 fikk også Bali oppmerksomhet for å bruke begreper og symboler inspirert av den amerikanske alt-right-bevegelsen. På grunn av dette har Bali blitt sammenlignet med Milo Yiannopoulos og Donald Trump.

## Referanser




## Eksterne lenker
* 
* 
*
Chondrorrhina specularis

***Chondrorrhina specularis*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (ca. 18 millimeter), svalng, blank, gul og svart gullbasse. Pronotum er svart med gule eller oransje sidekanter, dekkvingene har brede, gule lengdestriper.

## Utbredelse
Arten er utbredt i Kenya og Tanzania.

## Systematisk plassering
Inndelingen av denne gruppen har variert mye. Ofte blir noen av artene ført til slekten *[[Taeniesthes]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Chondrorrhina]]* Kraatz, 1880
******** Underslekten *[[Taeniesthes]]* Kraatz, 1880
********* ***Chondrorrhina specularis*** (Gerstäcker, 1867)
********** ***Chondrorrhina specularis luctuosus*** 
********** ***Chondrorrhina specularis nigripes*** 
********** ***Chondrorrhina specularis specularis*** (Gerstäcker, 1867)

## Kilder
* Liste over artene

## Eksterne lenker
* [ Bilder av noen arter]
*
Heterogent nettverk

Et **heterogent nettverk** er et datanett som forbinder datanett og annet utstyr med forskjellige operativsystemer og/eller protokoller. Eksempelvis er lokalnett som forbinder datamaskiner med Windows, Linux og Macintosh heterogene nettverk. Et trådløst nettverk som sørger for en tjeneste gjennom et trådløst lokalt datanett og som kan opprettholde tjenesten når det svitsjes til et mobilnett, blir kalt et trådløst heterogent nettverk.

## Referanser
Northrop Grumman B-21 Raider

**Northrop Grumman B-21 Raider** er et amerikansk bombefly som er under utvikling av våpenprodusenten Northrop Grumman Corporation. Flyet ble avduket i Palmdale i California i desember 2022.

U.S. Air Force startet innkjøpsprogrammet i juli 2014. En kontrakt ble inngått med Northrop Grumman i 2015 etter en konkurranse mellom dem og de to produsentene Boeing og Lockheed Martin i fellesskap. U.S. Air Force planlegger at minst 80-100 bombefly skal bygges til en kostnad opp mot 44-55 milliarder dollar.

Spesifikasjonene for flyet er ikke helt kjent, men bombeflyet skal være såkalt stealth, med en marsjfart under lydens hastighet og med en rekkevidde på opptil  kilometer. Flyet skal være mindre enn Northrop Grumman B-2 Spirit og anvende samme motorer som det nye taktiske flyet Lockheed Martin F-35.

Planen er at det nye flyet skal være i operativ bruk omkring 2025 med hensyn til at nåværende strategiske bombefly, 76 Boeing B-52 Stratofortress, 63 Rockwell B-1 Lancer og 20 B-2, er forholdsvis gamle, og at dermed en stor del av bombeflyflåten er i ikke-operativ stand ved hvert tidspunkt. B-21 skal erstatte B-52 og B-1.

## Referanser


## Eksterne lenker
*
Nini Theilade

**Nini Theilade** (født 15. juni 1915 i Poerwokerto i Sentraljava i Nederlandsk India - det som nå er Indonesia, død 13. februar 2018 i Hesselager i Svendborg Kommune i Danmark) var en solodanserinne, instruktør og balletpedagog. 

## Liv og virke
### Bakgrunn
Nini Theilade var datter av translatør Hans Theilade som var dansk, og av Joanna Catarina. Moren var halvt fransk, og dessuten av blandet indisk, tysk, fransk og polsk opprinnelse og angivelig oldebarn av «maharajaen av Java»  (muligvis sultanen av Yogyakarta).

### Danserinne, balletpedagog
Hun underviste europeiske barn på basis av en rytmikkpedagogisk utdannelse fra Jacques Dalcrozes institutt i Sveits.

I 1926 kom familien til Danmark, og Nini ble innskrevet på Asta Mollerups balletskole. Hun ble avvist ved opptaksprøven til Det Kongelige Teaters Balletskole på grunn av for svake ankler. Hun ble i stedet elev hos svenske Carina Ari og senere i Paris hos den kjente Madame Egorova, som trente de store stjerner fra Parisoperaen og fra Ballets Russes. 

Nini Theilade fikk beundrere verden over; en av dem var Piet Hein, som gjorde henne sin oppvartning fra hun var 16 år – uten hell.

I 1969 flyttet hun og hennes annen ektemann, Arne Buchter Larsen, til Thurø, og her opprettet hun et ballettakademi: Thurø Balletakademi. Sognerådet ved sognerådsformann Mads Madsen støttet akademiet, men på grunn av svingende økonomisk støtte til skolen på Thurø tok hun i 1978 imot en invitasjon om å opprette en treårig utdannelse i Lyon under navnet *Academie de Ballet Nini Theilade*.

Etter sin manns død vendte Nini Theilade atter tilbake til Fyn i 1990.

Nini Theilade var inntil et uheldig fall i 2013 aktiv som underviser, hvor hun var tilknyttet Idrætsskolerne i Oure. Hun underviste i mange år på skuespillerskolen i Odense.  

I løpet av 2005 fortalte Nini Theilade sine erindringer til Lone Kühlmann, og disse ble utgitt den 10. mai 2006 under tittelen *Dansen var det hele værd*. I 2009 utkom dokumentarfilmen *Nini* av filminstruktør Lone Falster på DVD.

## Referanser


## Litteratur
* 

## Eksterne lenker
* Nini Theilade i Dansk Kvindebiografisk Leksikon
* Kristeligt Dagblad - "Måske egner jeg mig slet ikke til at slappe af" Hentet 14. juni 2017
*
Chondrorrhina picina

***Chondrorrhina picina*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor, avlang, litt flat, blankt svart gullbasse. På dekkvingene er det et gult tverrbånd og pronotum har oransje sidekanter. På mellom- og bakbeina har leggene bremmer av gule hår.

## Utbredelse
Arten er utbredt i Kongo.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Chondrorrhina]]* Kraatz, 1880
******** ***Chondrorrhina picina*** Schauer, 1938

## Eksterne lenker
* Bilde av arten
*
DOSEMU

**DOSEMU**, stilisert som **dosemu**, er et kompatibilitetslag som gjør det mulig for DOS operativsystemer (MS-DOS, DR-DOS, FreeDOS) og applikasjonsprogramvare å kjøre på toppen av Linux på toppen av datamaskiner som kjører Linux.

Første versjon ble lansert 3. september 1992. Siste versjon er 1.4.0 som ble lansert 5. mai 2007.

## Referanser


## Eksterne lenker
*
Anisorrhina flavomaculata

***Anisorrhina flavomaculata*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (20–25 millimeter), blank, rødbrun til brunsvart gullbasse uten metallglans. Dekkvingen har en stor, omtrent kommaformet, gul flekk i den bakre delen. Lyse eksemplarer har runde, svarte flekker på pronotum og scutellum.

## Levevis
De voksne billene kommer gjerne til overmoden frukt og steder der det flyter ut sevje fra sår i trær.

## Utbredelse
Arten er utbredt i Sør-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Anisorrhina]]* Westwood, 1842
******** Underslekten *Anisorrhina* (i snever forstand)
********* *Anisorrhina flavomaculata* (Fabricius, 1798)

## Eksterne lenker
* Bilde av arten, lyst eksemplar
* 
* ''Anisorrhina'' på Encyclopedia of life
Jake Pates

**Jacob «Jake» Pates** (født 30. juli 1998 i Boulder, Colorado) er en amerikansk snøbrettkjører, som tok gull i både halfpipe og slopestyle under Vinter-OL for ungdom 2016 på Lillehammer. Han ble tatt ut til å representere USA under Vinter-OL 2018 i Pyeongchang, der han kom på en 8.-plass i halfpipe-finalen.

## Referanser


## Eksterne lenker
*
Brekkefossen kraftverk (Fjaler)

**Brekkefossen  kraftverk (Fjaler)** er et vannkraftverk i Fjaler kommune i Vestland.

Det er et elvekraftverk som utnytter et fall på 89 meter i Storelva.

Installert effekt er 3,8 MW fra to ET francisturbiner. Årsproduksjon er beregnet til 9 GWh.

## Referanser


## Kilder
* 
* NVE vannkraftdatabase
* Clemens Kraft
Tit Štante

**Tit Štante** (født 11. oktober 1998) er en slovensk snøbrettkjører, som tok bronsemedalje i halfpipe under Vinter-OL for ungdom 2016 på Lillehammer og to år senere ble tatt ut til å representere Slovenia under Vinter-OL 2018 i Pyeongchang.

Under Vinter-OL 2022 i Beijing, ble han utslått i kvalifiseringen i halfpipe. 

## Referanser


## Eksterne lenker
*
Rene Rinnekangas

**Rene Rinnekangas** (født 25. september 1999) er en finsk snøbrettkjører, som tok bronsemedalje i slopestyle i Vinter-OL for ungdom 2016 på Lillehammer og to år senere ble tatt ut til å representere Finland under Vinter-OL 2018 i Pyeongchang.

## Referanser


## Eksterne lenker
*
Weather Report Girl

|}
***Weather Report Girl*** , også kjent som ***Weather Woman*** er en toepisoders OVA-anime innenfor yuri- og ero-sjangerne. Den ble først sluppet ut i Japan i august 1994 av Toho og senere i USA på VHS i september 1996 og på DVD i august 2005 av Right Stuf. Den er basert på en softcore eromanga av Tetsu Adachi.

Handlingen dreier seg rundt Keiko Nakadai, som jobber som kontordame hos ATV-TV-kanalen, som konsekvent har lavest seertall. Hun blir valgt ut til å ta over jobben til en av værdamene en dag, og Keiko tar nytte av denne muligheten ved å helt åpenbart vise frem undertøyet sitt på TV. Dette gjør at seertallene flyr oppver, og i TV-kanalens håp om å få høyere seertall, blir hun den nye værdamen til kanalen.

## Referanser


## Eksterne lenker
* 
* ''Weather Woman'' (manga) på Anime News Networks encyklopedi
* ''Weather Report Girl'' (anime) på Anime News Networks encyklopedi
Vlad Khadarin

**Vladislav «Vlad» Aleksejevitsj Khadarin** (; født 22. februar 1998) er en russisk snøbrettkjører, som tok sølvmedalje i slopestyle under Vinter-OL for ungdom 2016 på Lillehammer og deltok to år senere sammen med olympiske utøvere fra Russland under Vinter-OL 2018 i Pyeongchang.

## Referanser


## Eksterne lenker
*
Libanons guvernementer

Libanon er delt inn i **9 [[guvernement]]er** (*muhafazah*).

Alle guvernementene, unntatt Beirut og Akkar, er videre delt inn i distrikter. Distriktene er delt inn i kommuner.

Tidligere var det totalt 6 guvernementer. I 2014 ble to nye opprettet (Akkar og Baalbek-Hermel).

I august 2017 vedtok det libanesiske parlamentet å opprette et nytt guvernement av distriktene Jbeil og Keserwan.

I dag (2018) er det totalt 9 guvernementer.

## Se også
*ISO 3166-2:LB

## Referanser


## Eksterne lenker
*
AnimeNation

**AnimeNation** var et amerikansk selskap som besto av RentAnime.com, et diskusjonsforum, en animenyhetsseksjon og en «Ask John»-spørsmålskolonne. Inntil 2014 solgte det også anime og manga i butikk og lisensierte ut anime under navnet AN Entertainment.

## Referanser


## Eksterne lenker
*
Pedinorrhina mhondana

***Pedinorrhina mhondana*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (20-25 millimeter), litt flat, svart gullbasse, dekkvingene med gule tegninger.

## Utbredelse
Arten er utbredt i Kenya og Tanzania.

## Systematisk plassering
Slekten har gjerne vært kjent som *[[Plaesiorrhina]]*, men dette navnet bør trolig brukes på slekten fra Madagaskar som tradisjonelt har vært kjent som *[[Bothrorrhina]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Pedinorrhina]]* Kraatz, 1880
******** ***Pedinorrhina mhondana*** Oberthür, 1880
********* ***Pedinorrhina mhondana mhondana*** Oberthür, 1880
********* ***Pedinorrhina mhondana molleti*** (Allard, 1991)
## Eksterne lenker
* Bilde av arten 
* Bilde av arten
*
Mialitiana Clerc

**Mialitiana Clerc** (født 2001) er en madagassisk alpinist, som deltar i Vinter-OL 2018, der hun var landets flaggbærer under åpningsseremonien.

Under Vinter-OL 2022 i Beijing, ble hun nummer 41 i storslalåm. 

## Bakgrunn
Clerc er født på Madagaskar, men ble adoptert av en fransk familie i Haute-Savoie-regionen da hun var ett år gammel, sammen med sin søster. Hun lærte å stå på ski i Frankrike.

## Idrettskarriere
### Sesongen 2017/18
Clerk deltok i det sørafrikanske mesterskapet i alpint, og kom der på sjetteplass i slalåm i seniorklassen, og sjuendeplass i juniorklassen. Hun deltok i kontinentalcupen Søramerikacupen i alpint 2017, og fikk der sjetteplass i slalåm i Cerro Catedral i september som beste plassering. Sammenlagt kom hun på 13.-plass i storslalåm og 14.-plass i slalåm i Søramerikacupen i alpint denne sesongen. 

I januar 2018 deltok hun i Junior-VM i alpint 2018 i Davos, der hun kom på 30.-plass i slalåm og 52.-plass i storslalåm. 

Hun representerer Madagaskar under Vinter-OL 2018, og var landets flaggbærer under åpningsseremonien.

## Referanser


## Eksterne lenker
* 
*   Profil hos PyeongChang 2018
RISC OS

**RISC OS** er et operativsystem som opprinnelig ble konstruert av Acorn Computers Ltd i Cambridge i England. Første versjon ble lansert i 1987, og ble spesielt konstruert for å kjøre på ARM-arkitekturen som Acorn hadde konstruert parallelt for bruk i sin nye linje av Archimedes personlige datamaskiner. RISC OS har sitt navn fra det faktum at ARM er en RISC-arkitektur.

Mellom 1987 og 1988, var RISC OS innenfor enhver ARM-baserte modell av Acorn datamaskiner, herav Acorn Archimedes, Acorn's R-linje av datamaskiner (med RISC iX som alternativt oppstartvalg), RiscPC, A7000 og prototypene NewsPad og Phoebe. En variant av RISC OS, som ble kalt NCOS, ble også tatt i bruk i Oracle’s Network Computer og kompatible systemer.

Etter oppløsningen av Acorn i 1998, oppstod flere fork av operativsystemet og utviklingen fortsatte av flere selskaper, deriblant RISCOS Ltd, Pace Micro Technology og Castle Technology. Siden da har operativsystemet vært levert sammen med en rekke ARM-baserte datamaskiner, deriblant Iyonix og A9home. Per mars 2017 blir det fortsatt utviklet uavhengig som en fork av RISCOS Ltd og RISC OS Open.

## Referanser
Hatlestad kraftverk

**Hatlestad kraftverk** er et vannkraftverk på vestsiden av Fjærlandsfjorden i Sogndal kommune i Vestland.

Det er et elvekraftverk som utnytter et fall på 626 meter i Hatlestadelvi.

Installert effekt er 4,5 MW fra en peltonturbin. Årsproduksjon er 12,1 GWh.

Kraftverket er ett av seks nye kraftverk rundt Fjærlandsfjorden, bygget av Småkraft for Sognekraft. Samlet produksjon blir 114 GWh.

Fjærland Kraft AS var eid av Sognekraft. Fra 2019 eies det 100% av Clemens Kraft.

## Referanser


## Kilder
* 
* NVE vannkraftdatabasen
* Clemens Kraft

## Eksterne lenker
* Sognekraft: Ny vasskraft 
* Småkraft 
* Norhard: boring av trykksjakt
* Porten.no: Milepåle for kraftutbygginga i Fjærland etter rekordboring
Volgafinske språk

**Volgafinske språk** var tidligere en foreslått gren av den finsk-ugriske språkgruppen som tales av såkalte «volgafinner».

Ifølge denne teorien var de volgafinske språkene  inndelt i såkalte «mordvinske språk» (moksja, erzja, merja, muroma, mesjera) og de mariske språkene (østmarisk og vestmarisk).

I 2010 påviste en analyse av morfologi og grammatikk at de «mordvinske» språkene i virkeligheten er østersjøfinske språk. Østmarisk og vestmarisk ble samtidig omdefinerte til permiske språk. Begrepene «mordvinsk» og «volgafinsk» brukes derfor ikke lenger av språkvitenskapen.

## Referanser




## Litteratur
*
Dirty Pair

***Dirty Pair*** er en serie lettromaner innenfor sjangerne science fiction og komedie. Den ble skrevet av Haruka Takachiho og illustrert av Yoshikazu Yasuhiko, og ble senere tilpasset til andre formater som manga og anime. Over sin lange produksjonsperiode ble det lagd åtte lettromaner i tillegg til noen noveller, en TV-serie, to OVA-serier, to OVA-feature filmer og to korte japanske radioserier. TV-serien fra 1985 vant *[[Animage]]*s «Grand Prix»-pris for det året.

Handlingen er satt til årene 2138 til 2143, når menneskeheten har spred seg til et par tusen solsystemer. En stort selskap kalt World Welfare Works Association (WWWA eller 3WA) hjelper solsystemer som er medlemmer av United Galactica-føderasjonen med forskjellige problemer, ved å sende agnter. Serien fokuserer på et par agenter kalt Kei og Yuri, som har et rykte om at ødeleggelse følger like bak dem, som gjør dem kjent som et «Dirty Pair».

## Referanser


## Eksterne lenker
* 
* ''Dirty Pair'' (anime) på Anime News Networks encyklopedi
Hanna Öberg

**Hanna Linnea Öberg** (født 1995) er en svensk skiskytter og olympisk mester i skiskyting. Hun debuterte i verdenscupen i november 2016. Hun gikk også på laget som ble nummer tre på verdenscupstafetten 13. januar 2018 i Ruhpolding i Tyskland.

Öberg ble olympisk mester da hun vant normaldistansen under Vinter-OL 2018 i Pyeongchang. Hun var også med på Sveriges lag som tok sølv på stafett. Öberg ble verdensmester da hun vant normaldistansen i VM i skiskyting 2019 i Östersund. Hun deltok i VM i skiskyting 2021 på Sveriges lag på stafett som kom på 5.-plass. Öberg vant gullmedalje både på normaldistansen og på fellesstart i VM i skiskyting 2023 i Oberhof. 

I VM i skiskyting 2024 i Nové Město na Moravě i Tsjekkia deltok Öberg på Sveriges lag som tok bronse på miksstafett og på laget som tok sølv på stafetten.

## Referanser


## Eksterne lenker
*
Dōjinshi

**Dōjinshi** (同人誌) er japanske selvutgitte verk, vanligvis en form for manga, tidsskrift eller bok. Dōjinshi er som oftest fremstilt av amatører, selv om noen profesjonelle også utgir dōjinshi utenfor den vanlige industrien. Siden 1980-årene har den vangliste distribusjonsmetoden for slike verk vært dōjinshisammenkomster. Her kan deltagerne kjøpe, selge og bytte hverandres dōjinshi.

## Referanser
Beate Brox

**Beate Brox** (født 9. april 1967 i Oslo) er en norsk musiker, forfatter og redaktør. Hun er utdannet ved Rogaland Musikkonservatorium og har videreutdannet seg innen musikkformidling ved Norges musikkhøgskole. Hun har også studert fonetikk ved NTNU i Trondheim.

Hennes hovedinstrument er klassisk slagverk og hun har i mange år reist som utøvende kunstner på turne med Rikskonsertene/Kulturtanken og Den kulturelle skolesekken. Av turnerende produksjoner kan nevnes *Humlens flukt*, *Sirkusdrømmen*, *Dråpen H2O*, *Treet med det rare i* og *Takk for alt, om livets siste mysterium*. Hun har spilt med mange av landets symfoniorkestre og militærkorps, spilt på CD-utgivelser med Stavanger Symfoniorkester, Trondheim blåseensemble og to barneplater med Eva Nordli Krøger..  

Brox arbeider som musikkformidler i Oslo-Filharmonien. 

Brox har utgitt bøkene *Min første bok melodisk slagverk*, *Lekerbisken* og *Musikkspillet A-B-C* på Norsk Musikforlag. 
Hun er i tillegg redaktør i Brox Forlag, og har der gitt ut bøkene *Sirkusdrømmen* (2007) og *Pennepoesi* (2010).

## Referanser


## Eksterne lenker
*
256-biter

**256-biter** heltall, minneadresser, databusser eller andre dataenheter er innen informatikken benevnelsen på de som er inntil 256 biter (32 oktetter) brede.

For øyeblikket finnes det ingen 256-biter mikroprosessorer. Mange mikroprosessorer har likevel innebygde SIMD-instruksjoner som støtte for 256-bit vektorgrafikk.
Søndre Gudbrandsdalen

**Søndre Gudbrandsdalen** var en valgkrets i Kristians amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Søndre Gudbrandsdalen valgte således én representant og én personlig vararepresentant.

Valgkretsen Søndre Gudbrandsdalen bestod av herredene Søndre Fron, Ringebu, Øier/Øyer,Østre Gausdal, Vestre Gausdal og Fåberg med rundt 20&nbsp;000 innbyggere og 10&nbsp;000 stemmeberettigede etter innføringen av kvinnelig stemmerett.

## Valgresultat

## Stortingsrepresentanter

## Referanser
Liste over Belarus’ statsoverhoder

Under følger en liste over Hviterusslands statsoverhoder:

## Den hviterussiske folkerepublikk 1918 – 1920

## Den hviterussiske folkerepublikks eksilregjering 1920 –

## Belaruskaja tsentralnaja rada (i opposisjon til Den hviterussiske folkerepublikks Rada) 1943 – 1945 / 1948 – 1995

## Den sosialistiske sovjetrepublikk Hviterussland 1919

## Den litauiske-hviterussiske sosialistiske sovjetrepublikk 1919

## Den sosialistiske sovjetrepublikk Hviterussland 1920 – 1922 / Den hviterussiske sosialistiske sovjetrepublikk 1922 – 1991 / Republikken Hviterussland 1991 –

## Kilder
*
Abashiri

**Abashiri** (japansk: 網走市, *Abashiri-shi*) er en by i prefekturet Hokkaidō nord i Japan. I 2011 var folketallet i byen .

## Geografi
Abashiri ligger nord på øya Hokkaidō i Nord-Japan. Elva Abashiri renner gjennom byen. De tre innsjøene Abashiri, Notoro og Tōfutsu ligger i byen som en del av Abashiri-Quasi nasjonalpark.

## Historie
Landsbyen Abashiri ble grunnlagt i 1872. Den er oppkalt etter distriktet Abashiri. I 1875 ble Abashiri og de nærliggende landsbyene Kitami, Isani og Nikuribake slått sammen til én by. I 1915 ble også landsbyene Notoro og Mokoto slått sammen med Abashiri.

## Eksterne lenker
*
Global Taekwon-Do Federation

**Global Taekwon-Do Federation** (**GTF**) er en internasjonal stilartsorganisasjon i taekwondo, som i 1989 sprang ut av International Taekwon-Do Federation (ITF), som ble grunnlagt i 1966. 

GTF ble grunnlagt av Park Jung-tae i 1990. 

Noen kilder siterer ulike kontroverser rundt lederen av ITF, general Choi Hong-hi som drivkraft til splittelsen. Det var indikasjoner på at en av motivasjonene kan ha vært misnøye med Chois påståtte tendens til å tildele høy grad av sorte belter til folk som ikke hadde fortjent det. 

Den offisielle grunnen gis på GTFs nettside: På denne tiden i ITF, vokste spenningen mellom general Choi og grand master Park. De hadde uenighet om mange problemer, fra tekniske saker til politiske problemer som hadde årsak i hvordan enkelte angret på måten den nordkoreanske regjeringa hadde fått påvirke ITF som organisasjon.

IOC-godkjente World Taekwondo ble i 1972 opprettet av den sørkoreanske regjering, nettopp på grunn av frykten for innflytelse fra nordkoreansk hold i allerede eksisterende ITF.

Grand master Park var den eneste personen i ITF som hadde stilling og støtte i ITF for å kunne uttale seg på vegne av mastere og seniorinstruktører. Hensikten var å utfordre general Choi med tanke på de kontroversielle beslutningene som hadde blitt gjort, og fortsatt ble gjort i ITF på den tiden. Dette skapte en utålelig situasjon som til slutt i 1989 førte til splittelsen mellom general Choi og grand master Park.

GTF praktiserer Chois ITF-mønstre, men i tillegg legger Park til seks nye mønstre: Jee-sang, Dhan-goon, Jee-goo, Jook-am, Pyong-hwa og Sun-duk. GTF bruker også det opprinnelige ITF-mønsteret Ko-dang, men aldri ITF-mønsteret Juche, som var inspirert av den nordkoreanske ideologien juche. 

Ifølge GTF ønsket Park også å forbedre ITF-stilen i taekwon-do ved å legge vekt på en jevnere flyt av bevegelser i teknikkene.

I kampkonkurranser har GTF adoptert samme regelverk som ITF følger.

GTF arrangerer eget EM og VM. Den første ble holdt i Moskva 1.–3. oktober 1993.

I Norge var den nasjonale stilartsorganisasjonen National Taekwon-Do Norway (som er medlem av ITF-seksjonen i Norges Kampsportforbund), medlem av GTF fram til 2002. NTN gikk så på ny inn i ITF i 2006.

Den 9. september ble ATN-Norway ble medlem av GTF som INO (Independent International Organization ) og ble utnevnt som den offisielle GTF-respresentanten i Norge. Grand Master Ivan Tzatchev (da 7. Dan) ble GTF-president i Norge.
Snøfnugg (begrep)

**«Snøfnugg»** (fra engelsk: *snowflake*) er et nedsettende begrep fra 2010-årene som antyder at en person har en oppblåst følelse av unikhet eller er altfor følelsesladet, lett fornærmet, og ute av stand til å håndtere motsatte meninger. Et eldre norsk begrep med omtrent samme innhold er «persilleblad»*.*

## Opphav
Bruken av begrepet «snøfnugg» i denne sammenhengen sies ofte å stamme fra romanen *[[Fight Club]]* av den amerikanske forfatteren Chuck Palahniuk i 1996, der en av figurene uttaler: «Du er ikke spesiell. Du er ikke et vakkert og unikt snøfnugg». Uttrykkets opphav er likevel omstridt. Palahniuk hevdet i 2017 å være begrepets originale opphav, og la til at unge voksne i 2010-årene var kjennetegnet av «en form for nyvictorianisme». Palahniuk klargjorde senere at han ikke hadde til hensikt at «snøfnugg» skulle være en fornærmelse, og at det ikke hadde noe med skjørhet eller følsomhet å gjøre.

## Generasjon snøfnugg
«Generasjon snøfnugg», eller «snøfnuggenerasjonen», er en betegnelse på Millenniumsgenerasjonen og senere Generasjon Z popularisert av den britiske forfatteren Claire Fox i boka *I Find That Offensive!,* som ble publisert i 2016*.* Begrepene brukes ofte i referanse til bruken av triggeradvarsler («trigger warnings») og frisoner («safe spaces»), eller for å beskrive unge voksne som motstandere av ytringsfrihet, spesielt med henvisning til en praksis referert til som scenenekt. Det har også blitt brukt for å referere til en rapportert økning i psykiske helseproblemer blant unge voksne.  

Begrepet «snøfnuggenerasjonen» ble kåret til et av årets ord i 2016 av ''Collins English Dictionary'' og ''Financial Times''. Collins definerer begrepet som *«*de unge voksne på 2010-tallet, sett på som mer utsatt for å bli fornærmet enn tidligere generasjoner».  

## Se også
* Millenniumsgenerasjonen
* Generasjon Z

## Referanser
Romøyri kraftverk

**Romøyri kraftverk** er et vannkraftverk på østsiden av Fjærlandsfjorden i Sogndal kommune i Vestland.

Det er et elvekraftverk som utnytter et fall på 528 meter i Rommedøla. Kraftverket ligger i vannkanten, det er ingen vei til stedet.

Installert effekt er 8,6 MW. Årsproduksjon er beregnet til 27,9 GWh.

Kraftverket er ett av seks nye kraftverk rundt Fjærlandsfjorden, bygget av Småkraft for Sognekraft. Samlet produksjon blir 114 GWh.

Fjærland Kraft AS var eid av Sognekraft. Fra 2019 eies det 100% av Clemens Kraft.

## Referanser


## Kilder
* 
* NVE vannkraftdatabase
* Clemens Kraft

## Eksterne lenker
* Sognekraft: Ny vasskraft 
* Småkraft
TivoliVredenburg

**TivoliVredenburg** er et kultursenter i Utrecht, Nederland. Bygningen rommer flere konsertsaler. Hovedsalen, «Grote Zaal», har om lag 1717 sitteplasser.

## Referanser


## Eksterne lenker
* tivolivredenburg.nl
Urotsukidōji

er en japansk erotisk skrekkmanga skrevet og illustrert av Toshio Maeda. Det ble også siden lagd en OVA-serie til mangaen.

*Urotsukidōji* ble skapt i 1986, og i denne serien vikte Toshio Maeda fra sine tidligere verk, som hovedsakelig dreide seg rundt erotikk blandet med mørk humor og det overnaturlige. Han skulle lage serien for *Manga Erotopia*, et pornografisk mangatidsskrift publisert av Wani Magazine eksperimentelle fortellinger.

Selv om mangaen endte opp med å få kultstatus, var den animeen som ble notorisk. Regissøren Hideki Takayama tok seg stor frihet med handlingen fra animeen, og blandet sammen sjangertrekk fra skrekk i tillegg til vold og sadistiske voldtekstsscener som ikke var med i mangaen. Maeda skrev til og med at han mente at animeen var motbydelig, fæl, sadistisk, men samtidig strålende. Han skrev også at han beundret måten Takayama så mangaen på. Animeserien er mest kjent for å være den første innenfor tentakkelvoldtekstsjangeren, selv om bare en scene i den første OVA-en faktisk har noen slike scener. Det var ikke noe tentakkelvoldtekt i magaen, men dukket opp flere år senere i *Demon Beast Invasion*.

## Referanser


## Eksterne lenker
* ''Urotsukidōji'' (manga) i Anime News Networks encyklopedi
* ''Urotsukidōji'' (anime) i Anime News Networks encyklopedi
Thomas Rønningen

**Thomas Rønningen** (født 1986) er en tidligere landslagsutøver for Norge og en toppbryter i den tyske bundesligaen, hvor han brøt for toppklubben SVG Germania 04 Weingarten. I løpet av tre sesonger vant han 25 av 27 kamper.

## Medaljer i norske mesterskap

## Andre meritter
* Kongepokal i 2012
* 4 gull i nordisk mesterskap
:Den tyske bundesligaen:
* 1 gull og 2 sølv.
* Gull i Golden Grand Prix Ungarn
* Gull i Dave Schultz Memorial

## Familie
Han er sønn av Jon Rønningen. Lars Rønningen er hans onkel og Anders Rønningen hans tvillingbror.

## Referanser


## Kilder
* Profil hos Norges Bryteforbund.
Raumpatrouille Orion

***Raumpatrouille Orion*** (egentlig **Raumpatrouille – Die phantastischen Abenteuer des Raumschiffes Orion,** norsk: **Rompatrulje  – romskipet Orions fantastiske eventyr**) er en tysk science fiction-serie som hadde premiere 17. september 1966 på stasjonen ARD, hvor den oppnådde svært høye seertall, med en publikumsandel på rundt 50 %. Siden har programmet oppnådd kultstatus, og er blitt jevnlig sendt i reprise siden debuten. Serien besto av ialt syv episoder over én sesong. Handlingen fulgte romskipet «Orion» og dets mannskap som på vegne av menneskeheten bekjemper en fiendtlig rase fra det ytre verdensrom.

## Rolleliste
*  … Major Cliff Allister McLane
*  … Løytnant Tamara Jagellovsk
*  … Løytnant Mario de Monti
*  … Løytnant Hasso Sigbjörnson
*  … Løytnant Atan Shubashi
*  … Løytnant Helga Legrelle
*  … General Winston W. Wamsler
*  … Oberst Villa
*  … Marskalk Kublai Krim
*  … General Lydia van Dyke
*  … Ordonnansløytnant Spring-Brauner
*  … Sir Arthur

## Referanser


## Eksterne lenker
*
La Blue Girl

er en erotisk anime- og mangaserie skrevet og tegnet av Toshio Maeda. Som Maedas andre serier som *[[Urotsukidōji]]*, viser denne serien tentakkelvoldtekt. Den viker likevel noe fra noen av Maedas tidligere serier, ved å ha en lystigere atmosfære ved hjelp av humor or parodiering av tentakkelvoldtektsjangeren.

*La Blue Girl* ble en suksessfull serie, som siden fikk en OVA-serie med 14 episoder, en tegneserieversjon, tre filmer i tillegg til noe videospill.

## Referanser


## Eksterne lenker
* 
* ''La Blue Girl'' (OVA) på Anime News Networks encyklopedi
Corton-Charlemagne

**Corton-Charlemagne** er en *[[Appellation d'origine contrôlée|Appellasjon d'origine contrôlée]]* (AOC) og Grand Cruvinmark for hvitvin i Côte de Beaune, en underregion av Burgund. Den ligger i kommunene Aloxe-Corton, Pernand-Vergelesses og Ladoix-Serrigny med chardonnay som eneste tillatte druesort. Rundt 300&nbsp;000 flasker hvitvin blir produsert hvert år i appellasjonen.

## Grand cru «climat»
I Burgund brukes betegnelsen «climat» eller «lieux-dits» som navn på enkeltvinmarker. Climat er et avgrenset område, nøye oppmålt og registrert av INAO (kontrollorgan for AOC), og har unike geologiske (jordsmonn) og klimamessige fortrinn. Legger man til den menneskelige aktivitet opp gjennom historien, vil dette *climatet* kunne produsere unike røde pinot noir-viner og hvite chardonnayviner.

Ett climat kan inneholde flere lieux-dits og et climat kan dekke kun deler av en lieu-dit. Lieu-dit blir det minste geografiske område som bærer et eget tradisjonelt navn og bruken av climat vil mer følge det som er oppmålt og registert. Begge er tradisjonelle stedsnavn uten en klar definisjon eller regulering. Interesseorganisasjonen for burgundviner, The Bourgogne Wine Board (BIVB), har lagt seg på en praksis der de bruker ordet *climat* på premier cru og grand cru og *lieux-dits* på resterende.

Climatene i Côte de Nuits og Côte de Beaune kom på UNESCOs Verdensarvliste i 2015 . Climat med premier cru- eller grand cru-status blir registrert av INAO og inngår i fransk lovgivning.

Følgende climat i Corton-Charlemagne har grand cru-staus:
*Basses Mourottes
*En Charlemagne
*Hautes Mourottes
*Le Charlemagne
*Le Corton
*Les Languettes
*Les Pougets
*Les Renardes

## Referanser
Visuell roman

En  er en form for interaktivt videospill, som har sitt opphav i Japan tidlig i 1990-årene, som i all hovedsak tar i bruk statisk grafikk, som oftest en kunststil inspirert av anime eller manga, eller noen ganger realfilmbilder.. Disse spillene har minimalt gameplay, og spilleren behøver som oftest bare trykke på henvist knapp for å lese videre og fortsette spillet.

Innen japansk terminologi, er det et skille mellom visuelle romaner (ofte forkortet NVL), som hovedsakelig dreier seg rundt historiefortelling og har lite eller ingen interaksjon fra spilleren, og eventyrspill (ofte forkortet AVG eller ADV), som tar i bruk problemløsning og andre former for spilling. Dette skillet er vanligvist tapt utenfor Japan, hvor begge typene bare kalles for visuelle romaner. Begge typene er hovedsakelig populære i Japan, hvor spill innenfor denne sjangeren gjorde opp nesten 70% av spillene japanske PC-spill utgitt i 2006.

## Referanser
EM for brassband 2018

**EM for brassband 2018**, det 41. europamesterskapet for brassband ble arrangert 4. og 5. mai 2018 i TivoliVredenburg, Utrecht.

## Resultat

Valaisia Brass Band dirigert av Arsène Duc vant «Premier Section» og ble europamestere.

*Challenge Section* ble vunnet av Italian Brass Band, dirigert av Filippo Cangiamila. *EYBBC Development* ble vunnet av 
Wardle Academy Youth Band (dir. Lee Rigg) fra England og *EYBBC Premier* ble vunnet av Youth Brass 2000 (dir. Chris Jeans) fra England.

## Musikk
Pliktnummer i «Premier Section»-konkurransen var *Time for Outrage!* av Marco Pütz. I «Challenge section» var *Mystic Echoes* av Hendrik de Boer pliktnummer.

## Solistkonkurranse
I 2018 ble det, som et sideelement, avholdt en solistkonkurranse. Konkurransen ble vunnet av den unge barytonisten Felix Geroldinger fra Østerrike.

## Referanser


## Eksterne lenker
* European Brass Band Association
Philip Brown

**Philip Brown** eller **Phil Brown** er navnet til flere personer:

* Phil Brown (skuespiller) (1916&ndash;2006), amerikansk skuespiller
* Phil Brown (født 1959), engelsk fotballspiller
* Philip Brown (friidrettsutøver) (født 1962), britisk sprinter
* Philip Brown (alpinist) (født 1991), canadisk alpinist
Yūri Ōkubo

**Yūri Ōkubo** (født 27. juli 2000 i Hokkaido) er en japansk snøbrettkjører, som tok gull i Big Air under Junior-VM 2017. Året etter ble han tatt ut til å representere Japan under Vinter-OL 2018 i Pyeongchang.

## Referanser


## Eksterne lenker
*
Sofja Fjodorova

**Sofja Vjatsjeslavovna Fjodorova** (; født 4. september 1998 i Moskva) er en russisk snøbrettkjører, som tok gull i Big Air under Junior-VM 2016 og deltok to år senere sammen med olympiske utøvere fra Russland under Vinter-OL 2018 i Pyeongchang.

## Referanser


## Eksterne lenker
*
Ero guro

er en littrær og artistisk bevegelse som hadde sitt opphav i Japan rundt 1930. Ero guro legger fokuset sitt på erotikk, seksuell korrupsjon og dekadanse. Selv om ero guro er en spesifikk bevegelse, så er flere deler av den å finne i japansk historie og kultur.

Selve begrepet er et ''wasei-eigo'', et engelsk lånord. *Ero* kommer av *erotic*, mens *gro* kommer fra *grotesque*. I dette tilfellet viser *gro*-leddet til at ting er misformet, unaturlige eller fæle.

## Referanser


## Litteratur
* 
* 
* 
*
Silvia Mittermüller

**Silvia Mittermüller** (født 8. august 1983 i München) er en tysk snøbrettkjører, som tok sølvmedalje i halfpipe under Junior-VM 2003. 15 år senere ble hun tatt ut til å representere Tyskland under Vinter-OL 2018 i Pyeongchang.

## Referanser


## Eksterne lenker
*
Richard von Krafft-Ebing

**Richard Fridolin Joseph Freiherr Krafft von Festenberg auf Frohnberg, genannt von Ebing** (1840–1902) var en tysk-østerriksk psykiater og forfatteren av *[[Psychopathia sexualis]]*.

## Referanser


## Eksterne lenker
*
Haruna Matsumoto

**Haruna Matsumoto** (født 26. juli 1993 i Sapporo) er en japansk snøbrettkjører, som tok sølvmedalje i halfpipe under VM i freestyle og snøbrett 2017 i Sierra Nevada og ble tatt ut til å representere Japan under Vinter-OL 2018 i Pyeongchang.

## Referanser


## Eksterne lenker
*
Cool Devices

er en serie animerte hentai pornovideoer. Den ble sluppet ut som en OVA og består av elleve hovedsakelig urelaterte episoder, og er mest kjent for sitt ekstremt seksuelle innhold, som fokuserer på BDSM og andre fetisjer, i tillegg til sin høye produksjonsverdi sammenlignet med andre animeer på den tiden.

## Referanser


## Eksterne lenker
* 
* ''Cool Devices'' (manga) på Anime News Networks encyklopedi
* ''Cool Devices'' (anime) på Anime News Networks encyklopedi
Liste over Kalmykias overhoder

Under følger en liste over Kalmykias overhoder. Navnene er transkribert fra russisk.

**Den kalmykske autonome oblast 1920–1935** / **Den kalmykske autonome sovjetrepublikk 1935–1943** / **Den kalmykske autonome oblast 1957–1958** / **Den kalmykske autonome sovjetrepublikk 1958–1990** / **Den kalmykske sosialistiske sovjetrepublikk 1990–1992** / **Republikken Kalmykia 1992–**

## Fotnoter

## Kilder
*
*
*
*
*
*
Håkon av Nidaros

**Håkon av Nidaros** (død 18. august 1267) var en norsk geistlig som var erkebiskop av Nidaros i 1267. Han rakk bare å utøve embetet i fire måneder før han døde.

## Bakgrunn og familie
Det er ikke kjent når Håkon var født, hvem som var Håkons foreldre eller hvor i landet han kom fra. Det er sannsynlig at han var fra Østlandet, ettersom han virket i Oslo før han ble erkebiskop. Håkon hadde også en sønn, Tore, kalt Tore Biskopssønn, og denne holdt til på Lekum i Eidsberg i Borgarsyssel (Østfold). Enkelte historikere, som Edvard Bull d.e., har hevdet at Håkon må ha vært gift. Bakgrunnen for dette er at sønnen Tore, som var en mektig mann med titler som baron og kansler, neppe kunne ha vært et uekte barn. Dersom Håkon virkelig var gift, var han trolig den siste gifte katolske biskopen i Norge.

## Geistlig karrière
Håkon var først medlem av domkapitlet ved Hallvardskirken i Oslo, hvor han også var skolemester. I 1248 ble han vigslet til biskop i Oslo av den daværende erkebiskopen, Sigurd Eindridesson (erkebiskop 1231-1252). Da erkebiskop Einar Gunnarsson døde i 1263 ble Håkon foreslått som etterfølger. Ettersom han allerede var biskop, trengte han ikke dra til Roma for å bli vigslet av paven, slik nye erkebiskoper vanligvis måtte. Håkon ble vigslet til erkebiskop i Nidarosdomen 14. april 1267. Han rakk imidlertid ikke å få utført så mye i sitt nye embete ettersom han døde allerede 18. august samme år.

Håkon ble etterfulgt som erkebiskop av Jon Raude.

## Referanser
Defrost Youth Choir

**Defrost Youth Choir** er et ungdomskor etablert i 2011. Koret dirigeres av Thomas Caplin. Korets medlemmer er i alderen 14 til 25 år. Koret har base på Hamar, og rekrutterer primært fra kommunene på Hedmarken – Hamar kommune, Stange kommune, Løten kommune og Ringsaker kommune.

Defrost blir ofte omtalt som et av de beste ungdomskorene i Norge, og har for årene 2018-22 mottatt «Produksjons- og driftsstøtte for kor på særlig høyt kunstnerisk nivå» fra Aktivitetsmidler for kor, administrert av Norges Korforbund.

## Historikk
Defrost Youth Choir ble opprinnelig startet som et prosjektkor, i et samarbeid mellom kordirigentene Erland Dalen og Thomas Caplin. Målsettingen for prosjektkoret, som het EDTChoir , var World Choir Games i Cincinnati i USA i 2012. Koret vant to gullmedaljer i konkurransen. Prosjektkorets reise fra oppstart til konkurransen ble dokumentert i TV2-serien Vårt lille land 

Defrosts innspilling av Jan Magne Førdes «Bruremarsj» blir av komponisten brukt som referanseinnspilling.

## Konkurranser
* 2023: NM for kor: Vinner klasse Ungdomskor A (92,6 p). Vinner klasse Sakral A (91,1 p). Vinner av Norges kirkesangforbunds spesialpris for Strålende formidling av et sakralt verk for framføringen av Elijah Rock (arr. Hogan). Finaledeltaker.
* 2023: Korcup på Tretten. Vinner av cupen (29/30 p).
* 2021: NM for kor: Vinner Åpen klasse A (91,0 p), 5. pl klasse Sakral A (85,4 p), finaledeltaker 
*2019: Andrea Del Verrocchio International Choral Festival, Firenze, Italia. To gullmedaljer og vinner av Grand Prix. Spesialpris for beste solist 
*2019: Eurovision Choir 2019, norsk konkurranse i regi av NRK og Norges korforbund. Ett av fire inviterte kor. 
*2018: World Choir Games, Tshwane, Sør-Afrika. To gullmedaljer.
*2017: Den 5. Internasjonale Copernicus Korfestivalen i Toruń. To gull og vant begge kategorier koret stilte i.
* 2017: Korcup på Tretten. Vinner av cupen.
* 2015: Budapest International Choir Competition i Ungarn. To gull og champions i begge kategorier koret stilte i.
* 2013: European Choir Games, Graz, Østerrike. To gullmedaljer.
* 2012: World Choir Games, Cincinnati i USA. To gullmedaljer.

## Kulturreiser
* 2024: Hong Kong. Første internasjonalt inviterte Guest Choir of the Year til Hong Kong Inter-School Choral Festival. 
* 2022: Berlin og København. To konserter under Choralspace Summer Festival 2022. 
* 2016: Asiatur. Invitert til holde å konserter i Taipei og Tainan i Taiwan. Invitert som æreskor til World Vision Korea Children’s Choir Festival i Seoul.
* 2014: To-ukers lang turné på Sri Lanka. Konsert med Soul Sounds til inntekt for Unity Mission Trust

## Priser
Koret mottok Hedmarksprisen i 2013.

## Referanser


## Eksterne lenker
*Offisiell nettside for Defrost Youth Choir, defrostyouthchoir.no
Silikonfri sone

***Silikonfri sone*** er et norsk aktualitetstyrt talkshow ledet av Turid Birkeland som gikk på TVNorge i 1996. *Silikonfri sone* var et såkalt "infotainment"-program. I tillegg til gjester var det også satt av plass for små portretter og debatter. Programmet gikk på tirsdagskveldene og hadde både alvorlige og humoristiske innslag.

Premieren ble godt mottatt av TV-anmelderne i *[[Aftenposten]]* og *[[VG]]*, mens mottakelsen fra ''Dagbladets'' anmelder var mer lunken.

## Nedleggelse
Det skulle opprinnelig produseres 13 programmer, men da Birkeland bestemte seg for å takke ja til en statsrådstilling i Thorbjørn Jaglands nye regjering bestemte kanalen seg for å legge ned programmet etter halvgått løp.

Kanalen sendte imidlertid en siste episode som ble ledet av Jens Brun Pedersen (som forøvrig var en del av programmets redaksjon). Turid Birkeland var forøvrig gjest i den siste episoden.

## Referanser
Jo Asgeir Lie

**Jo Asgeir Lie** (født 23. mars 1972 på Voss) er en norsk musiker, pedagog og komponist, med trekkspill som hovedinstrument. Jo Asgeir Lie er rektor ved Ole Bull-akademiet på Voss. Han har også vært hovedinstrumentlærer for trekkspillstudenter på bachelor- og masterstudiet ved Norges musikkhøgskole, og var fra 2000-2011 rektor ved Ål kulturskule.

Han er utdannet ved Norges musikkhøgskole i Oslo, der han studerte både klassisk akkordeon og folkemusikk. Han tok hovedfag i folkemusikk ved NMH i 1998 med oppgaven Ekte døl- ein biografi og ein studie i eit utval runddanskomposisjonar (Norges musikkhøgskole 1998, Oslo), som omhandlet trekkspilleren Oddvar Nygaard (1919-85). 

Jo Asgeir Lie har komponert musikk til en rekke bestillingsverk, teatermusikk, soloverk, kammermusikkverk og korverk. Blant annet komponerte han en folkemusikkliturgi til bruk for Den Norske Kirke i 2009. 

I 1998 var han med å starte folkemusikkgruppen Kvarts. Sammen med gruppen har han vunnet Spellemannprisen to ganger i klassen for folkemusikk og folkedans, for debutalbumet *[[Kvarts (album)|Kvarts]]* (1999) og for *[[Steinsprang (album)|Steinsprang]]* (2006). De var også nominert til Spellemannprisen for *[[Filigran (musikkalbum)|Filigran]]* (2001). 

Jo Asgeir Lie har til nå bidratt på et 30-talls innspillinger som musiker, produsent, komponist og arrangør, og har blitt nominert til Spellemannprisen for flere av disse innspillingene. I 2009 medvirket han på Olav Luksengård Mjelva sitt soloalbum Fele/Hardingfele, Røros/Hallingdal et album som vant Spellemannprisen i klassen folkemusikk/gammaldans. I 2015 gav han ut to soloproduksjoner; Song til nordavinden (Kvarts 026) og Sol og skodde (Kvarts 027). Sammen med Carl Petter Opsahl ga han i 2019 ut albumet *#23* og de ble for det nominert til Folkelarmprisen 2019 i åpen klasse. Han ble også nominert til Folkelarmprisen i 2023 i klassen dokumentasjon for albumet *50-7-52* sammen med Arne Anderdal. 

Han har samarbeidet med en lang rekke musikere og ensembler som blant andre Jonas Fjeld, Henning Kvitnes, Ole Paus, Stein Torleif Bjella, Eldbjørg, Ragnhild Hemsing, Kringkastingsorkestret, TrondheimSolistene og Kristiansand symfoniorkester.

## Referanser


## Eksterne lenker
*
Allotment

**Allotment** er et begrep innen reiselivet som beskriver en avtale mellom en tjenestetilbyder og en kunde eller agent om forhåndsrett til et gitt antall utleieobjekter. Det mest vanlige er å ha allotment på hotellrom, men det kan også være på seteplasser, konferanserom og andre fasiliteter.

Allotment fungerer normalt slik at tjenestetilbyderen blokkerer en del av sin kapasitet til kunden eller agenten, men at denne kapasiteten kan frafalles innen en gitt tidsfrist uten at det utløser betalingsforpliktelse. Tjenestetilbyderen kan da ikke frigjøre denne kapasiteten for andre kunder før denne tidsfristen er passert.

## Referanser